Szám: 1-4/2024.

11. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. március 28-i rendes, nyilvános ülésére**

**Tárgy:** Közoktatási intézmények átszervezésével kapcsolatos vélemény kialakítása

**Tisztelt Képviselő-testület!**

A Zalaegerszegi Tankerületi Központ igazgatója a 2024. február 29-én kelt átiratában megkereséssel fordult Zalaszentgrót Város Önkormányzata felé köznevelési intézmény - alábbiakban részletezett - tervezett átszervezésével kapcsolatban. A Tankerületi Központtól érkezett levelet jelen előterjesztés 1. számú melléklete tartalmazza.

**Zalaszentgróti Erkel Ferenc Alapfokú Művészeti Iskola**

**Az átszervezés kategóriája:** 12.1 új művészeti ág, és azon belül új tanszak indítása

**Érintett feladatellátási hely:** Zalaszentgróti Erkel Ferenc Alapfokú Művészeti Iskola, 8790 Zalaszentgrót, Ifjúság utca 2.

**Az átszervezés leírása:** Az intézmény bővíteni kívánja művészeti szakágait képzőművészet szakággal, szobrászat és kerámia tanszakkal**.**

Az intézményátszervezések eljárásrendjét a nemzeti köznevelésről szóló 2011. évi CXC. törvény (a továbbiakban: Nkt.) 83-84. §-ai tartalmazzák.

Az Nkt. 83. § (2) bekezdés a) pontja értelmében a fenntartó e törvényben foglalt keretek között – a tankerületi központ, valamint az állami felsőoktatási intézmény által fenntartott köznevelési intézmény kivételével – dönt a köznevelési intézmény létesítéséről, nevének megállapításáról, gazdálkodási jogköréről, átszervezéséről, megszüntetéséről, alapfeladatának módosításáról, fenntartói jogának átadásáról.

Az Nkt. 83. § (3) bekezdés b) pontja értelmében a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a (4) bekezdésben foglaltak véleményét. Az Nkt. 83. § (4) bekezdés h) pontja a vagyonkezelésében levő ingatlan tulajdonos önkormányzata véleményének beszerzését írja elő.

A Zalaegerszegi Tankerületi Központ a fentiek alapján kéri, hogy a 2024. évi intézményátszervezéssel érintett köznevelési intézmény átszervezési javaslatát, önkormányzati hatáskörben véleményezze a Képviselő-testület.

A Zalaegerszegi Tankerületi Központ által támogatott átszervezési javaslat megvalósítása az önkormányzatra többlet anyagi terhet nem ró.

A Szociális és Humán Ügyek Bizottsága az előterjesztést a 2024. március 21-i ülésén megtárgyalta, az 12/2024. (III. 21.) számú határozatával úgy döntött, hogy az átszervezést támogatja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzata Képviselő-testülete támogatja a Zalaszentgróti Erkel Ferenc Alapfokú Művészeti Iskola (8790 Zalaszentgrót, Ifjúság u. 2.) fenntartó által tervezett alábbi átszervezéseit:

**Az átszervezés kategóriája:** 12.1 új művészeti ág, és azon belül új tanszak indítása

**Érintett feladatellátási hely:** Zalaszentgróti Erkel Ferenc Alapfokú Művészeti Iskola, 8790 Zalaszentgrót, Ifjúság utca 2.

**Az átszervezés leírása:** Az intézmény bővíteni kívánja művészeti szakágait, képzőművészet szakággal, szobrászat és kerámia tanszakkal**.**

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

Határidő**:** azonnal

Felelős**:** Baracskai József polgármester

**Zalaszentgrót**, 2024. március 25.

|  |  |
| --- | --- |
|  | **Baracskai József**  polgármester |

A határozati javaslat a törvényességi követelményeknek megfelel.

|  |  |
| --- | --- |
|  | **Dr. Simon Beáta**  jegyző |