Szám: 1-4/2024.

14. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. március 28-i rendes, nyilvános ülésére**

**Tárgy:** Döntés ajándékozásról

**Tisztelt Képviselő-testület!**

Zalaszentgrót Város Önkormányzatát megkereste Csordás Gyula 8931 Kemendollár, Kossuth Lajos u. 66. szám alatti lakos azzal, hogy a Zalaszentgrót 5508 hrsz.-ú ingatlanban lévő 4/72-ed arányú tulajdoni hányadát az Önkormányzat részére felajánlja.

Csordás Gyula a Zalaszentgrót 5508 hrsz.-ú ingatlant ajándékozással kívánja tulajdonba adni Zalaszentgrót Város részére.

A Zalaszentgrót 5508 hrsz.-ú ingatlan Csáford városrészben (Kiscsáfordon) helyezkedik el, a Vadász utcában. Az ingatlan kivett beépítetlen terület művelési ágú, 1782 m2 nagyságú terület. Az ingatlan 7 tulajdonos osztatlan közös tulajdonában van. Zalaszentgrót Város Önkormányzata is tulajdonos 12/72-ed arányú tulajdonrésszel.

Az ingatlan bejárása megtörtént, melyen megállapítást nyert, hogy az ingatlant a szomszédok tárolásra használják.

Amennyiben az önkormányzat elfogadja az ajándékot úgy tulajdoni hányadát 16/72 részre növeli, de még így sem lesz többségi tulajdonos az ingatlanban.

A bejáráson részt vettek a csáfordi városrész tanácsadó-testület tagjai, valamint Balogh Gábor Tanácsnok úr. Egybehangzó véleményük alapján felajánlott ingatlan résszel együtt is, olyan kicsi lenne az önkormányzat tulajdonrésze, mely nem tenné lehetővé az ingatlan városfejlesztési szempontok szerinti hasznosítását. Az osztatlan közös ingatlan tulajdonrészének értékesítése a tulajdonostársak számát figyelembevéve aggályos.

A fentiek alapján javaslom, hogy Zalaszentgrót Város Önkormányzata ne fogadja el a Zalaszentgrót 5508 hrsz.-ú ingatlan felajánlott 4/72-ed arányú részét.

A Gazdasági és Városfejlesztési Bizottság az előterjesztést a 2024. március 21-i ülésén megtárgyalta és a 9/2024. (III. 21.) számú határozatával elfogadta és a Képviselő-testületnek elfogadásra javasolja.

Kérem, a Tisztelt Képviselő-testületet, hogy az előterjesztést tárgyalja meg és az alábbi határozati javaslatot fogadja el.

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy a Zalaszentgrót 5508 hrsz.-ú, belterületi fekvésű, kivett beépítetlen művelési ágú, 1782 m2 nagyságú ingatlan 4/72-ed arányú ingatlanrészére vonatkozó Csordás Gyula 8931 Kemendollár, Kossuth Lajos u. 66. szám alatti lakos által tett ajándékozási felajánlást nem fogadja el.

A Képviselő-testület felkéri a jegyzőt szükséges intézkedések megtételére.

Határidő**:** 2024. április 10.

Felelős**:** Baracskai József polgármester

Dr. Simon Beáta jegyző

Zalaszentgrót, 2024. március 25.

|  |
| --- |
| Baracskai József |
| polgármester |

A határozatai javaslat a törvényességi

követelményeknek megfelel.

|  |
| --- |
| Dr. Simon Beáta |
| jegyző |