Szám: 1-4/2024. 12. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. március 28-i rendes, nyilvános ülésére**

**Tárgy:** Házi gyermekorvosi ügyelet működtetése Keszthelyen

**Tisztelt Képviselő-testület!**

Keszthely és Környéke Kistérségi Többcélú Társulás 18 tagtelepülésének képviseletében, Manninger Jenő a társulás elnöke megkereséssel élt Zalaszentgrót Város Önkormányzata felé, miszerint a Társulási Tanács tagönkormányzatai álláspontja szerint indokolt lenne, hogy a keszthelyi gyermekügyelet visszaállítása megtörténjen (1. sz. melléklet).

A Zala Vármegyei alapellátási ügyelet 2023. november 1-tő1 történt átszervezése kapcsán mind a Keszthely városi (helyszíni: Alapellátási Intézet, Keszthely, Sopron u, 2.), mind pedig a Keszthely környéki (helyszín: Városi Kórház, Keszthely, Ady E. u. 2.) helyszínen megszűnt az évtizedek óta zökkenőmentesen működő gyermekorvosi ügyelet, az ellátandó terület nagysága viszont lényegesen nagyobb lett.

A megszüntetett gyermekorvosi ügyelet visszaállítása tárgyában a 2023. december 7-én tartott Kistérségi Társulási Tanácsülésén elhangzottak szerint, december 20-án levelet küldtek a belügyminiszternek (2. sz. melléklet).

A belügyminiszternek küldött levelünkben részletezték, hogy az ügyelet biztosításához a tárgyi feltételek adottak: a Keszthelyi Kórház ügyeleti helyiséget valamint az alapellátási ügyelet teljes felszerelését a tulajdonos Keszthely Város Önkormányzata biztosítaná.

Kérelmükben, az Alapellátási Intézet éves szintű költségkalkulációját is ismertették az gyermekorvosi ügyelet személyi költségeiről, vállalva annak lakosságszám- arányosan kalkulált Keszthelyi Kistérségi Társulás tagönkormányzatok által történő teljes átvállalását.

Kérelmükre ezidáig nem érkezett válasz.

Erre tekintettel a Keszthely és Környéke Kistérségi Társulási Tanács 2024. február 8. napján tartott ülésén a 3/2024.(II.8.) számú társulási tanácsi határozatban foglaltak alapján kezdeményezte, hogy a Keszthelyi és a Zalaszentgróti járás illetékességi területéhez tartozó települési önkormányzatok képviselő-testületei fogadják el jelen előterjesztés végén megfogalmazott határozatot. Javaslatuk, a Keszthelyi és a Zalaszentgróti járás illetékességi területéhez tartozó települési önkormányzatok képviselő-testületeivel közösen kezdeményezni a belügyminiszternél, és hogy a Keszthelyi és a Zalaszentgróti járás ellátási területén a házi gyermekorvosi ügyeletet az Országos Mentőszolgálat Keszthely városában működtesse.

Zalaszentgrót Város Önkormányzata, amint az Önök előtt is ismert, prioritásként kezeli, a Zalaszentgrót és a környező települések polgárai számára nyújtott egészségügyi ellátások biztosításának, a rendelőintézetek működtetésének fontosságát.

2023. október 3-án a ZalA-KAR Térségi Innovációs Társulás, hasonlóan a Keszthelyi Kistérségi Társulás által megfogalmazott szándékkal, azzal a kéréssel fordult az Országos Mentőszolgálat Nyugat-dunántúli Regionális Mentőszervezetének (OMSZ-NYDR) felé, hogy a háziorvosi és házi gyermekorvosi ügyeleti ellátás a Zalaszentgróti székhellyel (csökkentett időszakban) működhessen tovább az ügyeleti ellátás átszervezését követően. Válaszlevelükben az OMSZ-NYDR képviseletében Dr. Haness János mb. regionális igazgató a Belügyminiszter Úr 2023. október 2-án közétett hirdetményére hivatkozva elutasította kérelmünket, miszerint az ügyeleti ellátáshoz szükséges technikai, személyi feltételek Zala vármegyében fennállnak, ezért 2023. november 1. napjától az alapellátási háziorvosi ügyeleti feladatokat az állami mentőszolgálat látja el.

A Szociális és Humán Ügyek Bizottsága az előterjesztést a 2024. március 21-i ülésén megtárgyalta, az 13/2024. (III.21.) számú határozatával elfogadta és javasolja a Képviselő-testületnek is elfogadásra.

Kérem a Tisztelt Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni.

**Határozati javaslat:**

Zalaszentgrót Város Önkormányzatának Képviselő-testülete egyetért azzal, és a Keszthelyi valamint a Zalaszentgróti járás illetékességi területéhez tartozó települési önkormányzatok képviselő-testületeivel közösen kezdeményezi a Belügyminiszternél, hogy a Keszthelyi és a Zalaszentgróti járás ellátási területén a házi gyermekorvosi ügyeletet az Országos Mentőszolgálat Keszthely városában működtesse.

Felkéri Keszthely és Környéke Kistérségi Többcélú Társulás Társulási Tanácsa elnökét, hogy a fenti kezdeményezést terjessze fel a belügyminiszternek az érintett települési önkormányzatok képviselő-testületi határozatainak megküldésével.

Zalaszentgrót Város Önkormányzatának Képviselő-testülete felkéri a polgármestert, hogy a döntésről értesítse Keszthely és Környéke Kistérségi Többcélú Társulás Társulási Tanácsa elnökét.

Határidő**:** 2024. március 31.

Felelős**:** Baracskai József polgármester

**Zalaszentgrót**, 2024. március 25.

|  |  |
| --- | --- |
|  | **Baracskai József**  polgármester |

A határozati javaslat a törvényességi követelményeknek megfelel.

|  |  |
| --- | --- |
|  | **Dr**. **Simon** **Beáta**  jegyző |