**Szám:** 1-4/2024.

9. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. március 28-i rendes, nyilvános ülésére**

**Tárgy:** Döntés önkormányzati ingatlan értékesítéséről

**Tisztelt Képviselő-testület!**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletének VIII. fejezet 42./A. § 2) pont d) pontja alapján a legfeljebb 5000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

**Géri Csongor 8380 Hévíz, Budai Nagy Antal u. 34.** szám alatti lakos kérelmet nyújtott be Zalaszentgrót Város Önkormányzata felé a **Zalaszentgrót** **22659/3 helyrajzi számú** ingatlan megvásárlására vonatkozóan.

Az ingatlan (1. számú táblázat) Zalaszentgrót – Csáford városrész zártkertjében helyezkedik el, Zalaszentgrót Város Önkormányzatának 1/1 arányú tulajdonát képezi. Az ingatlan bejárása megtörtént, amely során megállapítást nyert, hogy az ingatlan földútról megközelíthető, részben fásult, többnyire bokros, bozótos, elhanyagolt.

1. számú táblázat

|  |  |  |  |  |
| --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (nettó Ft.)** |
| 22659/3 | 1978 | kivett | 40.000,-Ft | 468.000,- Ft  236,- Ft/m2 |

A zártkerti ingatlanok tekintetében az önkormányzat 2023. évi gyakorlatát figyelembe véve a fenti ingatlan értékesítési ára 250,- Ft/m2-es egységárral számolva nettó 494.500,- Ft.

Az ingatlan elhelyezkedését a 1. számú melléklet mutatja.

A Gazdasági és Városfejlesztési Bizottság az előterjesztést a 2024. március 21-i ülésén megtárgyalta, a 7/2024. (III. 21.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzata úgy dönt, hogy a kizárólagos tulajdonában lévő

Zalaszentgrót 22659/3 hrsz.-ú, 1978 m2 nagyságú, kivett zártkerti területet 494.500,- Ft + ÁFA vételáron nyilvános pályázati eljárás lefolytatása nélkül értékesíti Géri Csongor 8380 Hévíz, Budai Nagy Antal u. 34. alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződés megkötésére, valamint felkéri a jegyzőt az értékestéssel kapcsolatos feladatok elvégzésére.

**Határidő:** 2024. június 30.

**Felelős:** Baracskai József polgármester

Dr. Simon Beáta jegyző

Zalaszentgrót, 2024. március 25.

***Baracskai József***

polgármester

A határozatai javaslat a törvényességi

követelményeknek megfelel.

***Dr. Simon Beáta***

jegyző

1. számú melléklet

